open-index/open-wikipedia-markdown huggingface dataset:
Գյուլնարի գավառակ

**Գյուլնար**, գավառակ Կիլիկիայում, Ադանայի նահանգի Իչելի գավառում։ Կենտրոնը Գյուլնար (Կելենդերիս) ավանն էր։

Գավառակը տարածքով մոտավորապես համապատասխանում էր Կելենդերիա շրջանին։

## Բնակչություն
1894 թվականին ուներ 18000 բնակիչ։

## Վարչական բաժանում
1894 թվականին ուներ 52 բնակավայր

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Ալեքսեյ Կոստյակովի հուշարձան

**Ալեքսեյ Կոստյակովի հուշարձան** (), հուշարձան Ռուսաստանի մայրաքաղաք Մոսկվայում, որը նվիրված է գիտնական մելիորատոր, ԽՍՀՄ գիտությունների ակադեմիայի թղթակից անդամ, Լենինի անվան գյուղատնտեսական գիտությունների ակադեմիայի ակադեմիկոս Ալեքսեյ Կոստյակովին։ Տեղադրվել է 1975 թվականին Մոսկվայի բնաշինության պետական համալսարանի գլխավոր մասնաշենքի դիմաց։ Նախագծի հեղինակներն են Հայաստանի և Ռուսաստանի վաստակավոր նկարիչ, ՀԽՍՀ և ԽՍՀՄ ժողովրդական նկարիչ, Ռուսաստանի գեղարվեստի ակադեմիայի անդամ, քանդակագործ Նիկոլայ Նիկողոսյանը և Ռուսաստանի վաստակավոր ճարտարապետ, ՄՃԱ պատվավոր անդամ, Մոսկվայի վաստակավոր շինարար, նկարիչների միության անդամ, ճարտարապետ Նիկոլայ Սուկոյանը։ 2007 թվականին հուշարձանը վերցվել է պետական պաշտպանության տակ։ 2014-2015 թվականներին հուշարձանը վերանորոգվել է։

## Նկարագրություն
Գրանիտե քանդակը գիտնականին պատկերում է մինչև գոտկատեղ։ Նա ձեռքերով հենվել է ամբիոնին։ Ալեքսեյ Կոստյակովի հայացքն ուղիղ է։ Քանդակը տեղադրված է ուղղանկյունաձև պատվանդանի վրա, որն ունի ցոկոլային հիմք։ Պատվանդանին արված է «*Ալեքսեյ Նիկոլաևիչ Կոստյակով*» մակագրությունը։

## Պատմություն
Ալեքսեյ Նիկոլաևիչ Կոստյակովի կիսանդրին տեղադրվել է 1975 թվականին Մոսկվայի բնաշինության պետական համալսարանի գլխավոր մասնաշենքի դիմաց։ Գիտնականի հուշարձանը և նրա անունը կրող փողոցը վկայում են գիտության և հայրենիքի առջև նրա ունեցած վաստակը գնահատելու մասին։ Մոսկվայի բնաշինական պետական համալսարանը (նախկինում՝ Մոսկվայի հիդրոմելիորատիվ ինստիտուտ) ստեղծվել է Գյուղատնտեսական մելիորացիայի պետական ինստիտուտի հիման վրա։ Այս գիտահետազոտական ինստիտուտը (այժմ` Հիդրոտեխնիկայի և մելիորացիայի համառուսաստանյան գիտահետազոտական ինստիտուտ), որը Բնաշինության համալսարանի հետ կազմում է շենքերի միասնական համալիր և նույնպես կոչվում է Կոստյակովի անունով, գիտնականի գլխավոր հոգեզավակն է։

1923 թվականին Կոստյակովի ջանքերով հիմնադրվել է Գյուղատնտեսական մելիորացիայի պետական ինստիտուտը։ Գիտնականը նոր գիտական հաստատությունը ղեկավարել է մինչև 1929 թվականը, այնուհետև երկար տարիներ աշխատել է այնտեղ և միաժամանակ դասավանդել Մոսկվայի հիդրոմելիորատիվ ինստիտուտում։

## Ծանոթագրություններ

## Գրականություն
* 
* 
* 
* 
* 

Կատեգորիա:Ռուսաստանի մշակութային ժառանգության օբյեկտներ
Կատեգորիա:Հուշարձաններ այբբենական կարգով
Կատեգորիա:1975 հիմնադրումներ
Կատեգորիա:Քանդակներ այբբենական կարգով
Կատեգորիա:Մոսկվայի հուշարձաններ
Էրմենեկի գավառակ

**Էրմենեկ**, գավառակ Կիլիկիայում, Ադանայի նահանգի Իչելի գավառում։ Կենտրոնը Էրմենեկ քաղաքն էր։

## Պատմություն
Մեծ Եղեռնի տարիներին գավառակի հայերը զանգվածաբար կոտորվեցին կամ բռնությամբ տարագրվեցին։

## Բնակչություն
1894 թվականին ուներ 27000 բնակիչ։ Բնակչության զգալի մասերը հայեր էին։

## Վարչական բաժանում
1894 թվականին ուներ 63 գյուղ։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Մերսինի գավառ

**Մերսին**, գավառ Կիլիկիայում, Ադանայի նահանգում։ Կենտրոնը Մերսին քաղաքն էր։

## Բնակչություն
1910-ական թվականներին գավառն ուներ 3840 հայ բնակիչ։

## Վարչական բաժանում
Մերսինի գավառի կազմի մեջ էին մտնում հետևյալ գավառակները.
* Մերսին
* ևս 1 այլ գավառակ

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Մերսինի գավառակ

**Մերսին**, գավառակ Կիլիկիայում, Ադանայի նահանգում։ Գտնվում էր Միջերկրական ծովի ափամերձ շրջանում։ Կենտրոնը Մերսին քաղաքն էր։

## Պատմություն
Ըստ նահանգապետի ներքին գործոց մինիստրության մի հեռագրի՝ 1915 թվականին գավառակից միանգամից բռնագաղթեցվել է 756 հայ։

## Բնակչություն
1894 թվականներին գավառն ուներ 29175 բնակիչ։

## Վարչական բաժանում
1894 թվականին գավառակն ուներ 2 գյուղախումբ՝ Էլվալի և Գևջելի, որոնք միասին ունեին 87 գյուղ։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Լեոպոլդ և Մստիսլավ Ռոստրոպովիչների տուն-թանգարան

**Լեոպոլդ և Մստիսլավ Ռոստրոպովիչների տուն-թանգարան** (), թանգարան Բաքվում, որտեղ ծնվել և իր մանկության տարիներն է անցկացրել  երաժիշտ, դիրիժոր, թավջութակահար, դաշանակահար, հասարական գործիչ և դասախոս Մստիսլավ Ռոստրոպովիչը։ Թանգարանը գործում է 2002 թվականի մարտի 4-ից։

## Թանգարանի մասին
[thumb|120px|ձախից|[Լեոպոլդ Ռոստրոպովիչ]]
[thumb|120px|ձախից|[Մստիսլավ Ռոստրոպովիչ]]
thumb|150px|Ռոստրոպովիչի հուշատախտակը
Մստիսլավ Ռոստրոպովիչը ծնվել է 1927 թվականի մարտի 27-ին, թավջութակահար Լեոպոլդ Ռոստրոպովիչի և դաշնակահարուհի Սոֆյա Ֆեդոտովայի ընտանիքում՝ Բաքվում, որտեղ նրանց ընտանիքը տեղափոխվել էր Օրենբուրգից։ Լեոպոլդ Ռոստրոպովիչը Ադրբեջանի կոնսերվատորիայի պրոֆեսոր էր։

Տուն-թանգարանը ստեղծվել է նույն տանը, որտեղ ապրել են Ռաստրոպովիչները։ Թանգարանի ցուցադրությունում կան նյութեր, որոնք արտացոլում են Ռոստրոպովիչի մանկությունը, երիտասարդությունը, կյանքը և ստեղծագործական տարիները։ Թանգարանի ցուցադրությունը բաղկացած է երկու մասից։ Առաջին մասը արտացոլում է տան այն վիճակը, երբ որ Ռոստրոպովիչների ընտանիքն ապրել է այնտեղ։ Թանգարանում ցուցադրված նմուշների շարքում կա Լեոպոլդ Ռոստրոպովիչի նամակը (1942) որդին։ Ցուցադրության երկրորդ մասում ներկայացված է Մստիսլավ Ռոստրոպովիչի կյանքն ու ստեղծագործությունը։ Թանգարանում ցուցադրվում են Մստիսլավ Ռոստրոպովիչի մասին ֆիլմեր, մաեստրոյի կողմից գրված ստեղծագործությունների ձայներիզներ և սկավառակներ։ Ռոստրոպովիչի երաժշտությունները մշտապես հնչում են թանգարանում։

## Ծանոթագրություններ

Կատեգորիա:Բաքվի թանգարաններ
Կատեգորիա:Տուն-թանգարաններ Ադրբեջանում
Կատեգորիա:2002 հիմնադրված թանգարաններ
Կատեգորիա:2002 հիմնադրումներ Ադրբեջանում
Կուրումե

, քաղաք Ճապոնիայում՝ Ֆուկուոկա պրեֆեկտուրայում։

2015 թվականի տվյալների համաձայն՝ քաղաքի բնակչությունը կազմում է 304 499 մարդ։ Բնակչության խտությունը կազմում է 1 324,83 մարդ/կմ2։ Քաղաքի տարածքը կազմում է 229,84 կմ2։

2005 թվականի փետրվարի 5-ից քաղաքի մեջ են ներառվել Կիտանո, Ջոջիմա, Միզումա, Տանուշիմարու բնակավայրերը։

## Համալսարաններ
* Կուրումեի Համալսարան
** Կուրումեի Բժշկական Համալսարան 
* Կուրումեի Տեխնոլոգիական Համալսարան
* Սուրբ Մերիի Քոլեջ
* Կուրումեի Իգական Քոլեջ

## Քույր քաղաքներ
*  Կորիյամա, Ճապոնիա
*  Մոդեստո, Ամերիկայի Միացյալ Նահանգներ
*  Հեֆեյ, Չինաստան

## Հայտնի անձիք
* Ջորջ Շիմա (1864–1926)
* Սիգերու Աոկի (1882&ndash;1911), նկարիչ
* Շոջիրո Իշիբասի (1889–1976), «Bridgestone Corporation»-ի հիմնադիր
* Հարուե Կոգա (1895&ndash;1933), նկարիչ և բանաստեղծ
* Սուսումե Ֆուձիտա (1912–1990/91), դերասան
* Լեիձի Մացումոտո (1938–ներկա), մանգակա
* Րյո Իսիբասի (1956–ներկա), դերասան
* Սեյկո Մացուդա (1962–ներկա), երգիչ և դերասանուհի
* Ֆումիա Ֆուձիա (1962–ներկա), երգիչ
* Իզումի Սակայ (1967–2007), երգիչ
* Ռենա Տանակա (1980–ներկա), դերասանուհի
* կանիկապիլա 7 piece Pop Band.

## Ծանոթագրություններ

## Արտաքին հղումներ
*  
* 

Կատեգորիա:1889 թվականին հիմնադրված բնակավայրեր
Կատեգորիա:Ճապոնիայի քաղաքներ
Զոյա և Ալեքսանդր Կոսմոդեմյանսկիների հուշարձան

**Զոյա և Ալեքսանդր Կոսմոդեմյանսկիների հուշարձան** (), հուշարձան Ռուսաստանի մայրաքաղաք Մոսկվայում, որը նվիրված է Հայրենական մեծ պատերազմում զոհված Խորհրդային Միության հերոսներ, քույր և եղբայր Զոյա և Ալեքսանդր Կոսմոդեմյանսկիներին։ Հուշարձանը տեղադրվել է այն տան տեղում, որտեղ նրանք ապրել են` Նովոպոդմոսկովնայա փողոցում, որը 1960 թվականի մայիսի 9-ից կոչվում է նրանց անունով։

Հուշարձանի բացումը տեղի է ունեցել որոշ աղբյուրների համաձայն 1969 թվականին, այլ տվյալներով` 1981 թվականին։ Նախագծի հեղինակներն են քանդակագործ Սեմյոն Անդրեևիչ Լոյկը և ճարտարապետներ Սերգեյ Գեորգիևիչ Դեմինսկին ու Յ. Յ. Ուսպենսկին։ Հուշարձանը պատրաստված է ողորկված կարմիր գրանիտից։ Հուշարձանի դիմերեսին կոնտրռելիեֆի տեխնիկայով փորագրված են Ալեքսանդրի և Զոյայի դիմանկարները և հետևյալ ձոնական գրությունը. «*Այս վայրում կանգնած է եղել այն տունը, որտեղ 1933-1941 թվականներին ապրել են Խորհրդային Միության հերոսներ Զոյա և Ալեքսանդր Կոսմոդեմյանսկիները*»։ 2015 թվականին հուշարձանը վերանորոգվել է։

Նույն անունով գոյություն ունի մեկ այլ հուշարձան, որը հայտնի է նաև որպես *[[Հայրենական մեծ պատերազմ]]ի տարիներին հայրենիքի համար զոհված թիվ 201 դպրոցի աշակերտների և ուսուցիչների հուշարձան։* Տեղադրված է գիմնազիայի բակում, բացվել է 1981 թվականին։ Նախագծի հեղինակներն են քանդակագործ Օլեգ Անտոնովիչ Իկոննիկովը և ճարտարապետ Կարո Սերգեյի Շեխոյանը։ Հուշահամալիրը գրանիտե պատ է, որի վրա փորագրված են զոհվածների անունները։ Նրա խոռոչներում տեղադրված են Զոյա և Ալեքսանդրա Կոսմոդեմյանսկիների կիսանդրիները։ Զոհվածներից չորսը ստացել են Խորհրդային Միության հերոսի կոչում` Զոյա և Ալեքսանդր Կոսմոդեմյանսկինորը, Գեորգի Լաշինը և Պավել Գրաժդանինովը։

## Ծանոթագրություններ

## Գրականություն
*  
*  
*  
*  
*  
*  
*  
* 

Կատեգորիա:1969 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Կատեգորիա:Քանդակներ այբբենական կարգով
Իգոր Կուրչատովի հուշարձան (Մոսկվա)

**Իգոր Կուրչատովի հուշարձան** (), հուշարձան Ռուսաստանի մայրաքաղաք Մոսկվայում, որը նվիրված է խորհրդային ֆիզիկոս, խորհրդային ատոմային ռումբի գյուտարար, ԽՍՀՄ գիտությունների ակադեմիայի ակադեմիկոս Իգոր Կուրչատովին։ Բացումը տեղի է ունեցել 1971 թվականի սեպտեմբերի 20-ին` Ատոմային էներգիայի ինստիտուտի մոտ։ Նախագծի հեղինակներն են քանդակագործ Իուլիան Ռուկավիշնիկովը և ճարտարապետներ Մ. Ի. Բոգդանովն ու Մ. Ն. Կրուգլովը։ 1992 թվականին հուշարձանը վերցվել է պետական պաշտպանության տակ։

## Նկարագրություն
Գիտնականի բրոնզե կիսանդրին պատկերում է նրա 5-մետրանոց գլուխը։ Դիմանկարային նմանությունն արտահայտված է ընդհանուր գծերով` տպավորություն ստեղծելով, որ քանդակը կազմված է առանձին խոշոր երկրաչափական բլոկներից։ Հուշարձանը տեղադրված է միակտուր ցածր պատվանդանին, որը, համաձայն որոշ աղբյուրների, պատրաստված է ողորկված սև գրանիտից կամ, այլ աղբյուրներով, լաբրադորիտից։ Պատվանդանի վրա փորագրված է միայն գիտնականի ազգանունը։ Հեղինակի մտահղացման համաձայն` հուշարձանը խորհրդանշում է ակադեմիկոսի հանճարը և նրա մտքի մեծությունը։

## Նորոգում
300px|մինի|ձախից
2002 թվականին հուշարձանն ամբողջությամբ վերանորոգվել է։ 2015 թվականին Մոսկվայի կառավարությունը ծրագրել է հուշարձանի ևս մեկ վերանորոգում։ Այն անցկացնելու մրցույթը հայտարարվել է 2016 թվականի ապրիլին։ Հաղթող է ճանաչվել «Նասլեդիե» («Ժառանգություն») վերականգնողական արհեստանոցը։ Հոկտեմբերին լազերային սկանավորմամբ ստեղծվել է հուշարձանի 3D մոդելը, որի օգնությամբ փորձագետները որոշել են քանդակի ամենաբարդ մասերը, աղտոտման և վնասվածքների ծավալները։  Աշխատանքն ավարտվել է տարեվերջին։

## Ծանոթագրություններ

## Գրականություն
*  
*  
*  
*  
*  
*  
*  
*  
* 

Կատեգորիա:1971 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Քանդակներ այբբենական կարգով
Ես սարեն կուգայի

**Ես սարեն կուգայի**, հայկական ժողովրդական երգ, պահպանվել է Կոմիտասի մշակմամբ։ Երգը առաջին անգամ հիշատակվել է Կոմիտաս վարդապետի և իր ընկերոջ՝ Մանուկ Աբեղյանի 1903 թվականին խմբագրած «Հազար ու մի խաղ» ժողովածուում, որը հրատակվել է ժողովածուի առաջին հիսուն երգերի կազմում 1904 թվականին, որտեղ միայն տեքստերն են եղել։ 1911 թվականին Կոմիտասի երգերի ձեռագիր ժողովածում տրված է եղել երգի միայն վերջին տակտը։

Երգը բազմաթիվ անգամ կատարվել է, հայտնի են Արմենակ Տեր-Աբրահամյանի, Տաթևիկ Սազանդարյանի, Լիլիթ Պիպոյանի կատարումները։

## Բառեր

## Ծանոթագրություններ

Կատեգորիա:Հայկական երգեր
Ադրբեջանի կոմպոզիտորների միություն

**Ադրբեջանի կոմպոզիտորների միություն** (), Ադրբեջանում գործող միություն։

## Պատմություն
Ադրբեջանի կոմպոզիտորների միությունը ստեղծվել է Ուզեիր Հաջիբեկովի աջակցությամբ 1934 թվականի հունիսի 30-ին` որպես ԽՍՀՄ կոմպոզիտորների միության վարչություն։ Հիմնադիր ժողովին մասնակցում էին ԽՍՀՄ-ից 17 կոմպոզիտոր-հիմնադիրներ, ներառյալ երեք ադրբեջանական կոմպոզիտորներ `Աֆրասիաբ Բադալբեկլի, Զուլֆիկար Հաջիբեկով և Նիյազի։

Միության շենքը կառուցվել է 1912 թվականին։ Ավելի վաղ շենքում եղել է աշխատողների  մշակույթի պալատ։ 1964 թվականին շենքում տեղակայված է Ադրբեջանի կոմպոզիտորների միությունը։ Միությունը ստեղծվել է 1934 թվականի հունիսի 30-ին։ Ուզեիր Հաջիբեկովը ղեկավարել է կոմպոզիտորների միությունը 1936 թվականից մինչև իր կյանքի ավարտը(1936-1948)։ 1948 թվականին Ուզեիր Հաջիբեկովի մահից հետո, Միության նախագահն ընտրվել է  բազմաթիվ երգերի կոմպոզիտոր, Ժողովրդական նվագարանների անսամբլի գեղարվեստական ղեկավար Սեիդ Ռուսթամովը (1948-1952):

Ադրբեջանի կոմպոզիտորների միության 30-ամյա պատմությունը կապված է Կարա Կարաևի անվան հետ (1953-1982):

Ադրբեջանի կոմպոզիտորների միության ներկայիս նախագահը ժողովրդական արտիստ, պրոֆեսոր Ֆիրենգիզ Ալիզադեն է։

## Նախագահներ
* Ուզեիր Հաջիբեկով (1936-1948՝ նախագահ), կոմպոզիտոր, ԽՍՀՄ ժողովրդական արտիստ, պրոֆեսոր
* Սեիդ Ռուսթամով (1948-1952՝ նախագահ), կոմպոզիտոր, Ադրբեջանական ԽՍՀ ժողովրդական արտիստ, պրոֆեսոր
* Կարա Կարաև (1953-1982՝ նախագահ), կոմպոզիտոր, ԽՍՀՄ ժողովրդական արտիստ, պրոֆեսոր;
* Ֆիքրեթ Ամիրով (1956-1984՝ քարտուղար), կոմպոզիտոր, ԽՍՀՄ ժողովրդական արտիստ, պրոֆեսոր
* Ռաուֆ Հաջիև (1979-1985՝ քարտուղար) կոմպոզիտոր, ժողովրդական արտիստ, պրոֆեսոր
* Աքշին Ալիզադե (1985-1990՝ նախագահ, 2007-2012՝ քարտուղար), կոմպոզիտոր, ժողովրդական արտիստ, պրոֆեսոր
* Ջովդեթ Հաջիև (1985-1990՝ քարտուղար), կոմպոզիտոր, ժողովրդական արտիստ, պրոֆեսոր
* Թոֆիկ Կուլիև (1990-2000՝ նախագահ), կոմպոզիտոր, ժողովրդական արտիստ, պրոֆեսոր
* Վասիֆ Ադիգյոզալով (1990-2006՝քարտուղար), կոմպոզիտոր, ժողովրդական արտիստ, պրոֆեսոր
* Ֆիրենգիզ Ալիզադե (2007՝ նախագահ), կոմպոզիտոր, ժողովրդական արտիստ, պրոֆեսոր

## Ծանոթագրություններ

## Աղբյուրներ
* "На улице Хагани, 27". Наталья Дадашева (2014)

Կատեգորիա:Ստեղծագործական միություններ
Կատեգորիա:Ադրբեջանի երաժշտական կազմակերպություններ
Ջեբելբերեքեթի գավառ

**Ջեբելբերեքեթ**, գավառ Կիլիկիայում, Ադանայի նահանգում։ Գտնվում էր Ադանայի վիլայեթի արևելյան սահմանի մոտ։ Կենտրոնը Ջեբելբերեքեթ (Յարփուզ) գյուղաքաղաքն էր։

## Աշխարհագրություն
Ուներ բավականին մեծ տարածություն՝ Միջերգրական ծովից մինչև Զեյթուն գյուղաքաղաքի մոտակայքը։

## Տնտեսություն
Որպես վարչատարածքային միավոր գոյություն է ունեցել մինչև 1920-ական թվականները։ 1920-ական թվականներին գավառի Յարփուզ գյուղաքաղաքի շրջակայքում ստեղծվել է Յարփուզ գավառակը։

## Բնակչություն
1894 թվականին գավառն ուներ 7000 հայ և այլազգի բնակիչ։

## Վարչական բաժանում
1894 թվականին Ջեբելբերեքեթի գավառի կազմի մեջ էին մտնում հետևյալ գավառակները.
* Բայաս
* Բուլանըղ
* Իսլահիե
* Խասսա
* Յարփուզ
* Օսմանիե

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Լի Սոնչե

**Լի Սոնչե** (, ), հարավկորեացի դերասան։

## Կենսագրություն
Ավարտել է Տոնգուկի համալսարանը։ Հանրաճանաչության է հասել «*Գրոհի՛ր լցակայանը*» (1999) ֆիլմի շնորհիվ։

## Ֆիլմագրություն
### Ֆիլմեր

### Հեռուստասերիալներ

## Մրցանակներ
* 1999 թվական՝ Blue Dragon Film Award 20-րդ արարողություն
* 1999 թվական՝ Grand Bell Award 36-րդ արարողություն
* 1999 թվական՝ 춘사영화상
* 1999 թվական՝ 영화평론가상
* 1999 թվական՝ PaekSang Arts Award 35-րդ արարողություն
* 2000 թվական՝ PaekSang Arts Award 36-րդ արարողություն

## Ծանոթագրություններ

## Արտաքին հղումներ
* 
* Lee Sung-jae  at Koom Entertainment

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Պավել Մելնիկովի հուշարձան

319px|մինի
**Պավել Մելնիկովի հուշարձան** (), հուշարձան Ռուսաստանի մայրաքաղաք Մոսկվայում, որը նվիրված է ռուս գիտնական մեխանիկ և ճարտարագետ, Սանկտ Պետերբուրգ - Մոսկվա երկաթուղու նախագծի հեղինակներից մեկին` Պավել Մելնիկովին։ Տեղադրվել է 2002 թվականին՝ Կոմսոմոլսկայա հրապարակի պուրակի տարածքում։ Նախագծի հեղինակներն են քանդակագործներ Սալավատ և Սերգեյ Շչերբակովները, ճարտարապետներ Վիկտոր Վասիլևիչ Պասենկոն և Սերգեյ Գերասիմովը։ Հուշարձանը պատրաստվել է Ռուսաստանի հաղորդակցության ուղիների նախարարության միջոցներով` մերձմոսկովյան Ժուկովսկի քաղաքում գտնվող գործարանում։

## Պատմություն
2002 թվականին կայացել է ապագա հուշարձանի հիմնարկեքի արարողությունը։ Հուշարձանը բացվել է 2003 թվականի օգոստոսի 1-ին, Երկաթուղայինի օրվա նախօրեին։ Նաև բարեկարգվել է հրապարակի պուրակը. տնկվել են ծաղկանոցներ, տեղադրվել են նստարաններ և շատրվան։ Բացման արարողությանը ներկա են եղել Ռուսաստանի հաղորդակցության ուղիների նախարար Գենադի Ֆադեևը, Մոսկվայի քաղաքապետ Յուրի Լուժկովը, փոխվարչապետ Բորիս Ալյոշինը, Պետական դումայի փոխխոսնակ Վլադիմիր Լուկինը, Լիբերալ դեմոկրատական կուսակցության առաջնորդ Վլադիմիր Ժիրինովսկին, Ռուսաստանի երկաթուղու բոլոր մայրուղիների աշխատակիցներ և վետերաններ։

## Նկարագրություն
Չորսմետրանոց բրոնզե քանդակը տեղադրված է կարմիր գրանիտից պատրաստված ուղղանկյունաձև պատվանդանին, որի վրա արված է հետևյալ հիշատակային արձանագրությունը. *«Մելնիկով Պավել Պետրովիչ. Ռուսաստանի հաղորդակցության ուղիների առաջին նախարար»։* Հուշարձանի ընդհանուր բարձրությունը մոտ տասը մետր է։ Գիտնականը պատկերված է ամբողջ հասակով, նախարարական համազգեստով` իր բոլոր շքանշաններով և պարգևներով։ Նրա գլուխը փոքր-ինչ թեքված է դեպի ձախ։ Ձախ ձեռքով նա մատնացույց է անում Լենինգրադյան կայարանը, արմունկի հատվածում ծալված աջ ձեռքին թղթագալար է։ Հուշարձանի հիմքի վրա նշված են կոթողի հեղինակների անունները։

## Ծանոթագրություններ

## Գրականություն
*  
* 

Կատեգորիա:2003 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Կատեգորիա:Քանդակներ այբբենական կարգով
Արծվառյուծներ

**Արծվառյուծներ** կամ **գորշանգղներ** (), ճուռակների ընտանիքին պատկանող խոշոր գիշատիչ թռչունների տեսակ, լայնորեն տարածված են արևելյան կիսագնդի ջերմ կլիմայի պայմաններում։ Արտաքին նմանություն ունեն ամերիկյան արծվառյուծների հետ, սակայն թռչունների այս երկու խմբերը սերտ հարազատներ չեն համարվում։

## Նկարագրություն
Տիպիկ դետրիտոֆագեր են, աչքի են ընկնում հիմնականում մուգ փետուրներով, փետրազուրկ գլխով (շատերը՝ փետրազուրկ պարանոցով) և երկար ու լայն թևերով։ Որսը գտնում են բացառապես տեսողության միջոցով (ի տարբերություն ամերիկյան արծվառյուծների, որոնք լավ հոտառություն ունեն)։ Ունեն հզոր կտուց, բայց թույլ ոտքեր, ինչի պատճառով չեն կարողանում տեղափոխել որսը։ Բնորոշ անատոմիական առանձնահատկություններից է մեծածավալ քարճիկի և ստամոքսի առկայությունը, որը նախատեսված է մեծ քանակությամբ սննդամթերք սպառելու համար։

Սովորաբար արծվառյուծները ճախրում են մեծ բարձրության վրա՝ փնտրելով որս և հետևելով միմյանց։ Եթե նրանցից մեկը ուտելիք է տեսնում, ապա իջնում է ներքև, իսկ մնացած թռչունները հետևում են նրան։ Որսի համար հաճախ պայքարում են, սակայն թռչունների մեծ խումբը կարող է վախեցնել որոշ գիշատիչների։ Հաճախ նրանց կերած սնունդը լիովին փչացած է լինում։ Դիակի թարախը կամ արյունը հոսում է արծվառյուծի մարմնի փետրազուրկ մասով և հատուկ փետրավոր «օձիք»-ի միջոցով հոսում մարմնից։ Ստամոքսահյութի բարձր թթվայնությունը սպանում է դիակի մանրէները և նպաստում ոսկրերի լուծմանը, իսկ աղիների սիմբիոտիկ մանրէները չեզոքացնում են թունավոր նյութերը։ Արծվառյուծները պարբերաբար տարածում են փետուրները, որպեսզի ուլտրամանուշակագույն ճառագայթները ոչնչացնեն փետուրների վրայի մանրէները։

## Տեսակներ

Գորշանգղ են անվանում նաև անգղների ենթաընտանիքի այլ տեսակների որոշ թռչուններին, ինչպես նաև ամերիկյան գորշանգղներին։

## Ծանոթագրություններ

## Գրականություն
* Книпович Н. М. Грифы, хищные птицы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* James Ferguson-Lees, David A. Christie. Raptors of the World. — London: Christopher Helm, 2001. — 992 с. — ISBN 0-7136-8026-1.

Կատեգորիա:Թռչուններ այբբենական կարգով
Կատեգորիա:Ճուռակներ
Կատեգորիա:Գիշատիչ թռչուններ
Կատեգորիա:Թռչունների ցեղեր
Ռենա Սառա Էքման

**Ռենա Սառա Էքման** (, ), ամերիկացի դիետոլոգ, Սննդի և դիետայի ակադեմիայի հիմնադիր անդամ, Փենսիլվանիայի դիետայի ասոցիացիայի հիմնադիր։ Շաքարային դիաբետի բուժման վերաբերյալ 1916 թվականին հրատարակված գրքի համահեղինակն է։

## Վաղ կյանք
Սերենա Սառա Էքմանը ծնվել է Փենսիլվանիա նահանգի Շենլի քաղաքում, Էնդրյու Լ. Էքմանի և Էլիզաբեթ Ջեյն Սիվերս Էքմանի ընտանիքում։ Նրա ծնողները ֆերմեր էին։ Մանկավարժություն է ուսանել Ինդիանայի պետական մանկավարժական քոլեջում, տնտային տնտեսություն ()՝ Դրեքսելի համալսարանում։ Մագիստրոսի կոչում է ստացել Կոլումբիայի համալսարանի մանկավարժական քոլեջից։

## Գործունեություն
Էքմանը եղել է հիվանդանոցային դիետոլոգ։ Մինչև 1915 թվականը եղել է Մասաչուսեթսի ընդհանուր հիվանդանոցի և 1918 թվականին Կոլումբիայի համալսարանի դիետոլոգ։ 1921 թվականին Էքմանը եղել է Միչիգանի հիվանդանոցի գլխավոր դիետոլոգը։ 1923 թվականին Չիկագոյում համագործակցել է Մայքլ Ռիս հիվանդանոցի հետ։ 1926-1942 թվականներին եղել է  Փիթսբուրգի Մոնտեֆիոր հիվանդանոցի գլխավոր դիետոլոգը։

Եղել է Ամերիկյան դիետայի ասոցիացիայի հիմանդիր, ինչպես նաև գործադիր խորհրդի անդամ։ Ելույթներով հանդես է եկել Կանանց ակումբում, հանդես է եկել 1941 թվականին Փենսիլվանիայի դիետիկ ասոցիացիայի (հիմնադրվել է Էքմանի աջակցությամբ) և Մերիլենդի դիետիկ ասոցիացիայի ժողովներին։

Հեղինակել է *The Starvation (Allen) Treatment of Diabetes* (1916, Լյուիս Վեբ Հիլի հետ համատեղ) գիրքը, որտեղ ներկայացնում է Մասսաչուսեթսի ընդհանուր հիվանդանոցում շաքարախտով հիվանդների բուժման Ֆրեդերիկ Մեդիսոն Ալենի կիրառած դիետիկ պրոտոկոլը։ Գրել է նաև սննդի թափոնների և գետնանուշի ալյուրի սպիտակուցի արժեքի վերաբերյալ։

## Հետագա կյանք
1941 թվականի մարտին տուժել է Փենսիլվանիայի Բադեն քաղաքում գնացքի վթարի հետևանքով։ Մահացել է 1946 թվականին Փիթսբուրգի Մոնտեֆիոր հիվանդանոցում, 78 տարեկան հասակում։

## Ծանոթագրություններ

Կատեգորիա:Դիետոլոգներ
Կատեգորիա:Կոլումբիայի համալսարանի շրջանավարտներ
Ալեքսանդր Մյասնիկովի հուշարձան

**Ալեքսանդր Մյասնիկովի հուշարձան** (), հուշարձան Ռուսաստանի մայրաքաղաք Մոսկվայում, որը նվիրված է խորհրդային թերապևտ և ԽՍՀՄ բժշկական գիտությունների ակադեմիայի ակադեմիկոս Ալեքսանդր Մյասնիկովին (1899 - 1965)։ Տեղադրվել է 1973 թվականի հունվարի 29-ին Մոսկվայի սրտաբանության ինստիտուտի մոտ։ Նախագծի հեղինակներն են քանդակագործ Մ. Պ. Օլենինը և ճարտարապետ Վիկտոր Վալերիանովիչ Կալինինը։ 1992 թվականին կիսանդրին ճանաչվել է տարածաշրջանային նշանակության մշակութային ժառանգության օբյեկտ։

Հուշարձանի հասցեն` ք. Մոսկվա, Պետրովերիգսկի նրբանցք, 10։

## Նկարագրություն
Բրոնզե կիսանդրին տեղադրված է գրանիտե բարձր պատվանդանն, որի վրա արված է հիշատակային գրություն. *«Ալեքսանդր Լեոնիդովիչ Մյասնիկով»*։ Քանդակն արցված է դիմանկարային մեծ նմանությամբ։

## Պատմություն
Հուշարձանը տեղադրվել է 1973 թվականի հունվարի 29-ին` խորհրդային թերապևտ և ԽՍՀՄ բժշկական գիտությունների ակադեմիայի ակադեմիկոս Ալեքսանդր Մյասնիկովի (1899 - 1965) պատվին։ Մյասնիկովի հիմնական աշխատությունները նվիրված են սրտանոթային հիվանդությունների հարցերին. հիպերտոնիա, աթերոսկլերոզ, կորոնարային անբավարարություն, լյարդի և լեղուղիների հիվանդություններ, վարակիչ հիվանդություններ։ Նա կատարել է աթերոսկլերոզի` աշխարհում առաջին դասակարգումը։ Թերապևտների համառուսաստանյան միության կազմակերպիչներից է և առաջին նախագահը, օտարերկրյա գիտական բժշկական բազմաթիվ ընկերությունների պատվավոր անդամ, միջազգային թերապևտիկ ընկերության նախագահության անդամ, «Ոսկե ստետոսկոպ» միջազգային մրցանակի դափնեկիր։ Ալեքսանդր Լեոնիդովիչ Մյասնիկովը ԽՍՀՄ բժշկական գիտությունների ակադեմիայի ակադեմիկոս էր, ԽՍՀՄ ծովային նավատորմի գլխավոր թերապևտը։

## Ծանոթագրություններ

## Գրականություն
* 
* 
* 
* 
* 
* 

Կատեգորիա:Ռուսաստանի մշակութային ժառանգության օբյեկտներ
Կատեգորիա:Հուշարձաններ այբբենական կարգով
Կատեգորիա:1973 հիմնադրումներ Ռուսաստանում
Կատեգորիա:Քանդակներ այբբենական կարգով
Կատեգորիա:Մոսկվայի հուշարձաններ
Կատեգորիա:1973 քանդակներ
Եթե ես մնամ (վեպ)

**«Եթե ես մնամ»** (), ամերիկացի գրող Գեյլ Ֆորմանի պատանեկան վեպը, որը հրատարակվել է 2009 թվականին։

## Սյուժե
Վեպը պատմում է Միա անունով 17-ամյա աղջկա մասին, որն իր ծնողների ու կրտսեր եղբոր հետ ենթարկվում է ավտովթարի։ Ավտովթարի ժամանակ աղջիկը կորցնում է նրանց։ Միան ընկնում է կոմայի մեջ, իսկ նրա հոգին շրջում է հիվանդանոցում՝ հետևելով իրադարձություններին։ Նա պետք է կատարի կարևոր ընտրություն․ կարող է ապրել և լինել իր ընկերոջ՝ Ադամի հետ, կամ էլ կարող է մահանալ՝ միանալով վթարի ժամանակ մահացած հարազատներին։ Նա կանգնած է երկընտրանքի առջև, քանի որ շատ է սիրում իր ընտանիքը, բայց միևնույն ժամանակ սիրում է Ադամին։

## Շարունակություն
«Եթե ես մնամ» վեպի շարունակությունը թողարկվեց 2011 թվականին՝ «Ո՞ւր գնաց նա» անվամբ ()։ Պատմվածքը ներկայացվում է ռոք-աստղ Ադամի՝ Միայի սիրեցյալի կողմից։ Միմյանցից հեռու լինելով երեք տարի՝ նրանք հանդիպում են Նյու Յորքում և միասին լինում ողջ գիշեր՝ զբոսնելով գիշերային քաղաքում։

## Էկրանավորում

«Summit Entertainment» ընկերությունը 2009 թվականին գնել է «Եթե ես մնամ» վեպի էկրանավորման իրավունքը։ Ֆիլմի պրեմիերան կայացել է 2014 թվականի օգոստոսի 22-ին։ Գլխավոր դերում հանդես է գալիս Քլոյե Գրեյս Մորեցը։

## Տես նաև
* Գեյլ Ֆորման
* Եթե ես մնամ (ֆիլմ)

## Ծանոթագրություններ

## Գրականություն
* Forman, Gayle. If I Stay: A Novel. New York: Dutton, 2009. Print.

Կատեգորիա:2009 թվականի ամերիկյան վեպեր
Կատեգորիա:2009 վեպեր
Կատեգորիա:21-րդ դարի գրականություն
Կատեգորիա:Ամերիկյան վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Անգլերեն վեպեր
Կատեգորիա:Էկրանավորված ամերիկյան վեպեր
Բուլանըղի գավառակ (Ջեբելբերեքեթի գավառ)

**Բուլանըղ**, գավառակ Կիլիկիայում, Ադանայի նահանգում։ Կենտրոնը Բուլանըղ ավանն էր։

## Պատմություն
Հայերից շատերը թուրքերի ձեռքով կոտորվել են Մեծ եղեռնի տարիներին։

## Բնակչություն
XIX դարի վերջերին գավառակն ուներ 7700 բնակիչ, որի զգալի մասը հայեր էին։

## Վարչական բաժանում
XIX դարի վերջերին գավառակն ուներ 40 գյուղ։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Իսլահիեի գավառակ

**Իսլահիե**, գավառակ Կիլիկիայում, Ադանայի նահանգում։ Կենտրոնը Իսլահիե ավանն էր։

## Պատմություն
Գավառակի հայերը կոտորվել կամ տարագրվել են 1909 թվականի կոտորածների և 1915 թվականի Մեծ եղեռնի ժամանակ։

## Բնակչություն
XIX դարի վերջերին եվրոպացիների տվյալներով գավառն ուներ 16000 բնակիչ, որոնց թվում նաև հայեր։

## Վարչական բաժանում
XIX դարի վերջերին գավառակն ուներ 68 գյուղ։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Խասսայի գավառակ

**Խասսա**, գավառակ Կիլիկիայում, Ադանայի նահանգում։ Կենտրոնը Խասսա գյուղաքաղաքն էր։

## Պատմություն
Ըստ նահանգապետի հեռագրի 1915 թվականի Մեծ եղեռնի ժամանակ այստեղից բռնագաղթեցվել է 766 հայ բնակիչ։

## Բնակչություն
XX դարի սկզբին գավառն ուներ 7800 բնակիչ։

## Վարչական բաժանում
XX դարի սկզբին գավառակն ուներ 38 գյուղ։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Յարփուզի գավառակ

**Յարփուզ**, գավառակ Կիլիկիայում, Ադանայի նահանգում։ Գտնվում էր Ադանայի գավառի հյուսիս-արևելյան կողմում։ Կենտրոնը Յարփուզ ավանն էր։

Տարածքով զբաղեցնում էր նախկին Կարամանի նահանգի Նիկտեի գավառի Ջեբելբերեքեթի գավառակի մի մասը՝ Յարփուզ գյուղաքաղաքի շրջակայքը։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Կիլիկիայի գավառներ
Հակոբ Գրիգորենց

**Հակոբ Գրիգորենց**, XVII դարի հայ բանաստեղծ և գրքագետ, «Վասն այսմ Պրիթանիա» պոեմի հեղինակ։

## Կենսագրություն
Կենսագրական տեղեկությունները սակավ են։ Եղել է քահանա։ Հոր անունը Գրիգոր էր։ Լոնդոն է ժամանել 1674 թվականին՝ ճանապարհորդելու և աշխարհը տեսնելու նպատակով։ 1674 թվականի դեկտեմբերի 12-ին ժամանել է Օքսֆորդ, որտեղ ծանոթացել է ոմն դոկտոր Մարշալի հետ։ Եղանակային պայմաններիի պատճառով հնարավորություն չունենալով տեղաշարժվել ոչ ծովով, ոչ ցամաքով, ամբողջ ձմեռ մնում է Օքսֆորդում։ Պահպանվել են Օքսֆորդում 1675 թվականի հունվարի 8-ին նրա կողմից գրված միսալը և այլ ձեռագրեր, որոնք նա գրի էր առնում Մարշալի խնդրանքով։ Լինելով Օքսֆորդում հագնում էր արևելյան հագուստ, որը անգլիացի տղաների մոտ վախ էր առաջացնում և նրան համարում էին դիագուշակ։ Այդ ժամանակ (1675 թվականի սկզբում) Մարշալի խնդրանքով գրում է «Գովք Պրիթանիոյ» պոեմը։ Հնարավոր է այս պոեմին արդեն լավ ծանոթ էր լորդ Բայրոնը։ 1684 թվականին Հակոբը արդեն Լեհաստանում էր՝ Լեմբերգում, որտեղ նույնպես գրի է առել մի քանի կրոնական գրքեր։ Կյանքի վերջին տարիների մասին ոչինչ հայտնի չէ։

## «Գովք Պրիթանիոյ»
Պոեմում հեղինակը մեծ հիացմունքով նկարագրում է Անգլիայի պետական կառուցվածքը, անգլիացիների կենցաղն ու սովորույթները։ Թվարկվում են անգլիական հասարակության բոլոր շերտերը։ Պոեմը բաժանվում է հետևյալ մասերի, որոնցից յուրաքանչյուրը պարունակում է երկուսից ինը քառատող․

* Նախաբան
* Կղզիս այսմիկ Պրիթանիա
* Վասն երկրորդ Քարօլուս թագաւորի
* Վասն բարլամէնթի իշխանաց
* Վասն դատաւորաց
* Վասն վիջիքանջիլերին շնորհակալութեան
* Վասն եպիսկոպոսաց
* Վասն վարդապետաց
* Վասն բարերարին` վարդապետ մարշալի
* Վասն քահանայից
* Վասն իշխանաց
* Վասն ուսուցիչ վարպետաց
* Վասն առհասարակ աշակերտաց
* Վասն եկեղեցւոյ արարողութեան
* Վասն զօրականաց ամենեցուն
* Վասն վաճառականաց
* Վասն արհեստաւոր աշխատասիրաց
* Վասն հասարակ մարդկանց
* Վասն կանանց եւ կուսանաց
* Վասն փոքր մանկանց
* Վասն առհասարակ սպասաւորաց
* Վերջաբան

Պահպանվել է մի քանի ձեռագրերում։ Բնօրինակ ձեռագիրը պահվում է Բոդլեյան գրադարանում։ Հրապարակվել է անգլերեն թարգմանության հետ միասին () 1875 թվականին Վենետիկում (Սուրբ Ղազար կղզի), Մխիթարյան միաբանության ջանքերով։

## Ծանոթագրություններ

## Արտաքին հղումներ
* Գովք Պրիթանիոյ

Կատեգորիա:Հայ բանաստեղծներ
Դմիտրի Պրյանիշնիկովի հուշարձան

**Դմիտրի Պրյանիշնիկովի հուշարձան** (), հուշարձան Ռուսաստանի մայրաքաղաք Մոսկվայում, որը նվիրված է ռուս ագրոքիմիկոս, կենսաքիմիկոս և բույսերի ֆիզիոլոգ, գյուղատնտեսական քիմիայի խորհրդային գիտական դպրոցի հիմնադիր, ԽՍՀՄ գիտությունների ակադեմիայի ակադեմիկոս, Սոցիալիստական աշխատանքի հերոս Դմիտրի Նիկոլաևիչ Պրյանիշնիկովին (1865-1948)։ 1948 թվականի մայիսի 7-ին ԽՍՀՄ նախարարների խորհուրդը որոշել է 1950 թվականին Մոսկվայի Կլիմենտ Տիմիրյազևի անվան գյուղատնտեսական ակադեմիայի տարածքում կանգնեցնել գիտնականի հուշարձանը։ Սակայն հուշահամալիրը բացվել է ավելի ուշ` 1973 թվականի օգոստոսի 14-ին։ Նախագծի հեղինակներն են քանդակագործներ Օլգա Վլադիմիրովնա Կվինիխիձեն և Գավրիիլ Ալեքսանդրովիչ Շուլցը, ճարտարապետներ Գ. Գ. Լեբեդևը և Վասիլի Ալեքսանդրովիչ Պետրովը։ 2011 թվականին հուշարձանին տրվել է մշակութային ժառանգության օբյեկտի կարգավիճակ։

*Հուշարձանի հասցեն`* ք. Մոսկվա, Պրյանիշնիկովի փողոց, 6։

## Նկարագրություն
Դմիտրի Պրյանիշնիկովի բրոնզե քանդակը գիտնականին պատկերում է ամբողջ հասակով։ Նրա հագին ամբողջ կոստյում է (բաճկոն, տաբատ և ժիլետ) և վերարկու։ Նրա գլուխը փոքր-ինչ թեքված է դեպի ներքև, դեմքը մտահոգ է, ձախ ձեռքը տաբատի գրպանում է։ Կողքին հացահատիկի հասկերի խուրձ է։ Քանդակը տեղադրված է գրանիտե պատվանդանի վրա, որին փակցված է հուշատախտակ հետևյալ գրությամբ. *«Դմիտրի Նիկոլաևիչ Պրյանիշնիկով, 1865-1948»*։

## Պատկերասրահ

Moscow, Pryanishnikova Street 6, building 17 of the Timiryazev Academy (31521041471).jpg|
Памятник Д.Н. Прянишникову.JPG|


## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Կատեգորիա:1973 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Քանդակներ այբբենական կարգով
Անառակություն

**Անառակություն**, մասնակիորեն համաձայնեցված և անօրինական սեռական հարաբերություն երկու անհատների միջև, որոնք չունեն միմյանց նկատմամբ ամուսնական պարտականություններ։ Երբ վերոբնութագրյալ հարաբերության մասնակիցներից նույնիսկ մեկն ամուսնացած է, ապա այն ուղղակիորեն կարող է դիտարկվել որպես դավաճանություն։ Հասարակության տարբեր շրջանակներում այս երևույթը և եզրը կարող է դիտարկվել բազմանշանակ կերպով՝ կրոնական, հասարակական և մշակութային տարբերակություններով պայմանավորված։ Ժամանակակից իմաստով պոռնկությունը ընկալվում է որպես քրեական իրավունքի կարգավորման սուբյեկտ` իրավական հարթությունում նույնացվելով արտամուսնական սեռական հարաբերության հետ։

## Եզրի ծագումնաբանություն
Աստվածաշնչի Նոր Կտակարանի բնօրինակ հունարեն տարբերակում «պոռնկություն» (πορνεία – պորնիա) բառը օգտագործվում է 25 անգամ (ներառյալ՝ սեռական պոռնկությունը)։ 
4-րդ դարում Հիերոնիմոսի կողմից կատարված Աստվածաշնչի լատիներեն թարգմանությունը, որի կիրառումը պաշտոնապես ամրագրված է Հռոմեական կաթոլիկ եկեղեցում, «պոռնկություն» եզրը հիշատակում է *ֆորնիկատի*, *ֆորնիկատուս*, *ֆորնիկատա* և *ֆորնիկատաե։* Պոռնկություն բառն առաջին անգամ կիրառության մեջ  է դրել Անգլիայի թագավոր Ջեյմսը 1611 թվականին։

Լատիներենում *fornix* եզրը վերցված է «կամար» և «սյուն» բառերից։ Դա պայմանավորված է այն հանգամանքով, որ Հին Հռոմում պոռնիկները անձրևից առաջ պատսպարվում էին կամարների տակ՝ սպասելով իրենց հաճախորդներին։

## Տես նաև
* Պոռնկավարություն

## Ծանոթագրություններ

Կատեգորիա:Մարդու սեքսուալության պատմություն
Բիլալ Հասանի

**Բիլալ Հասանի** (, ), ֆրանսիացի երգիչ և YouTube բլոգեր։ Նա «Roi» երգով Եվրատեսիլ 2019 երգի մրցույթում ներկայացնելու է Ֆրանսիան՝ «Destination Eurovision»-ի ֆինալային փուլում 200 միավոր գրանցելով։

## Կենսագրություն
Բիլալ Հասանին ծնվել է 1999 թվականի սեպտեմբերի 9-ին, Փարիզում։ Նրա մայրը ֆրանսուհի է, իսկ հայրը՝ Սինգապուրում ապրող մարոկկացի, ով արմատներով Կասաբլանկայից է։ Ունի ավագ եղբայր՝ Տահան, ով ծնվել է 1995 թվականին։

2017 թվականին գրականության ոլորտում ստացել է բակալավրի աստիճան։

## Ճանապարհ դեպի Եվրատեսիլ։ Destination Eurovision
2015 թվականին տղան մասնակցում է «The Voice Kids» ֆրանսիական երաժշտական հեռուստահաղորդմանը, կատարելով երգը նա հայտնվում է հայտնի երգիչ և կոմպոզիտոր Պատրիկ Ֆիորիի թիմում։ Սակայն, բաթլների փուլում երիտասարդ արտիստը լքում է ծրագիրը։

2018 թվականի դեկտեմբերին France 2 հեռուստաալիքը հայտարարեց «Destination Eurovision» համազգային ընտրության մասնակիցներին, որտեղ նաև նշված էր Բիլալ Հասանիի անունը։ Դեկտեմբերի 20-ին ներկայացվեց մրցույթային «Roi» («Արքա») երգից հատված։ Այն գրվել է Լիսաբոնում անցկացված «Եվրատեսիլ 2018» երգի մրցույթում Ֆրանսիան «Mercy» երգը ներկայացրած Madame Monsieur դուետի կողմից։ 2019 թվականի հունվարի 4-ից «Roi» երգը հասանելի է բոլոր երաժշտական հարթակներում։ Lyrics Video-ն ունի գրեթե 5մլն դիտում։ Հունվարի 12-ին Բիլալ անցավ համազգային ընտրության առաջին կիսաեզրափակիչը՝ ժյուրիի կողմից տրվող 60-ից 58 միավորով, իսկ հանդիսատեսի կողմից՝ 57 միավոր (Լավագույն արդյունքը երկու կիսաեզրափակիչների համար)։

Հունվարի 26-ին Բիլալը ներկայացավ «Destination Eurovision» եզրափակիչ փուլին, արդյունքում գրավելով ութից առաջին հորիզոնականը՝ հավաքելով 50 միավոր ժյուրիից և 150՝ հանդիսատեսներից։

Նա պետք է ներկայացնի Ֆրանսիան՝ Եվրատեսիլ 2019-ի եզրափակիչ փուլում, որը տեղի է ունենալու Իսրայելի մայրաքաղաք Թել Ավիվում՝ մայիսի 18-ին։

## Սկավառակագրություն
### Սինգլեր

## Ծանոթագրություններ

## Արտաքին հղումներ

Կատեգորիա:Հեռուստատեսային պրոդյուսերներ
Կատեգորիա:Ֆրանսիայի մասնակիցները Եվրատեսիլ երգի մրցույթում
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգահաններ
Կատեգորիա:Ֆրանսիացի երգիչներ
Կատեգորիա:Ֆրանսիացի յություբերներ
Հովհաննես Գառնեցի

**Հովհաննես Գառնեցի** (), XIII դարի հայ աստվածաբան։ Եղել է վարդապետ։ Հայտնի է դարձել իր «Աղօթամատուց Յովհաննու վարդապետի Գառնեցւոյ» աշխատանքի շնորհիվ, երբեմն կոչվում է նաև «Գիրք աղօթից»։ Ժամանակակիցները նկարագրել են այդ աղոթքները, որպես հրաշագործ։ Մասնավորապես, հայտնի են շաբաթվա յոթ օրերի աղոթքները, որտեղ յուրաքանչյուր աղոթք սկսվում է իր անվան համապատասխան տառով (Յ, Ո, Վ, Ա, Ն, Ե, Ս)։ Գրքում կան նաև մի քանի աղոթքներ ճանապարհորդների համար։ Բացի այդ, մինչև մեր օրերը հասել է «Խրատք առ միանձինս» աշխատանքը։ 2001 թվականին Հովհաննես Գառնեցու աղոթքները թարգմանվել և հրատարակվել են անգլերեն լեզվով։Կիրակոս Գանձակեցին իր «Պատմություն Հայոց» մեջ մի ամբողջ գլուխ է նվիրել Հովհաննես Գառնեցուն։

## Ծանոթագրություններ

Կատեգորիա:Հայ աստվածաբաններ
Կատեգորիա:Հայ գիտնականներ
Դաշնամուրի կոնցերտ № 23 (Մոցարտ)

**Կոնցերտ դաշնամուրի համար № 23 լյա մաժոր**, (Կյոխելի կատալոգ 488), դաշնամուրի կոնցերտ, որը գրել է Վոլֆգանգ Ամադեուս Մոցարտը, ինչպես նշված է Մոցարտի կազմած կատալոգում՝ 1786 թվականի մարտի 2-ին, «Ֆիգարոյի ամուսնությունը» օպերայի առաջնախաղից 2 ամիս առաջ և 2 շաբաթ դաշնամուրի հաջորդ կոնցերտի ավարտից առաջ։ Ստեղծագործությունը երեք կոնցերտների շարքի մաս է կազմում, որոնք կատարվել են այդ գարնանը։ Հավանական է, որ անձամբ Մոցարտը նվագել է դրանցից մեկում։

Կոնցերտը գրված է դաշնամուրի և նվագախմբի համար, որի կազմում կա մեկ ֆլեյտա, երկու կլառնետ, երկու ֆագոտ, երկու գալարափող և լարային գործիքներ։ Ինչպես և Մոցարտի նախորդ գործերում, այս կոնցերտում էլ փողային գործիքների քանակը համապատասխանում է լարային գործիքների քանակին։

## Կառուցվածք
Կոնցերտը բաղկացած է երեք մասից, որոնց ընդհանուր երկարությունը 26 րոպե է․

# *[[Allegro]]* լյա մաժոր, 4/4 չափ,
# *[[Ադաջիո]]* ֆա դիեզ մինոր, 6/8 չափ,
# *Allegro assai* լյա մաժոր *[[alla breve]]*, ռոնդո։

Առաջին մասը գրվել է լա մաժոր տոնայնությամբ։ Պիեսն սկսվում է կրկնակի էքսպոզիցիայով, առաջինում նվագում է նավագախումբը, իսկ երկրորդը սկսում է, երբ նրան միանում է դաշնամուրը։ Առաջին էքսպոզիցիան տոնայնության տեսանկյունից ստատիկ է և բավական լակոնիկ, երրորդ թեման դեռ չի բացահայտվում։ Երկրորդ էքսպոզիցիան իր մեջ ներառում է սոլո և մոդուլյացիա։ Այն նաև ներառում է նախկինում չբացահայտված երրորդ թեման։ Երկրորդ էքսպոզիցիան, ի տարբերություն առաջինի, պատկերազարդված է։ Երկրորդ թեման ունի հարմոնիկ լարվածություն, որը լուծվում է նվազող երկրորդական ընդմիջումներով։

մինի|Մաս II, ադաջո
Դանդաղ երկրորդ մասը եռամասային ձևում ունի մասամբ օպերայի տոնային բնույթ։ Թեմայում դաշնամուրը մուտք է գործում միայնակ սիցիլիանա ռիթմում, բնութագրվում է անսովոր լայն թռիչքներով։ Սա Մոցարտի միակ ստեղծագործությունն է ֆա դիզե մինորով։ Իր ողջ երկարությամբ մասն ունի մեղմ դինամիկա։ Միջին մասում լյա մաժորում այն ունի առավել վառ հատված, որտեղ միանում են ֆլեյտան և կլառնետը։ Մոցարտը հետագայում այս հնարքն օգտագործում է «Դոն Ժուան» օպերայի «Ah! taci ingiusto core!» կոնցերտի մուտքի ժամանակ։

Երրորդ մասը ռոնդոն է։ Այն, ինչպես նաև բացման մասը, առանձնանում է տոնայնության փոփոխությամբ (օրինակ երրորդ թեմայում դո մաժորից մինչև դո մինոր և հակառակը)

## Ծանոթագրություններ

## Արտաքին հղումներ
* *Konzert für Klavier und Orchester in A KV 488*: նոտաներ և քննադատություններ (գերմաներեն) в *Neue Մոցարտ-Ausgabe*

Կատեգորիա:Վոլֆգանգ Ամադեուս Մոցարտի դաշնամուրային կոնցերտներ
Չարլզ Փերքինս (քաղաքական գործիչ)

**Չարլզ Քոլիեր Փերքինս** (, ), ավստրալիացի քաղաքական գործիչ, որը մինչև մահ՝ 1942 թվականը, Արևմտյան Ավստրալիայի Օրենսդրական ժողովի անդամ էր՝ ներկայացված Ավստրալիայի Ազգային կուսակցությունից։ Սըր Դևվիդ Բրանդի կառավարությունում զբաղեցրել է նախարարի պաշտոն։

## Կենսագրություն
Փերքինսը ծնվել է Մելբուրնում՝ Գվենդոլին և Չարլզ Հենրի Փերքինսների ընտանիքում։ Ավարտելով Գիլոնգի քերականության դպրոցը՝ 1929 թվականին տեղափոխվել է Արևմտյան Ավստրալիա, գնել ագարակ Բելկայում և մինչև մահ տնօրինել այն։ Փերքինսը հայտնի էր գյուղատնտեսական շրջանակներում, Արևմտյան Ավստրալիայի ագարակատերերի ֆեդերացիայի գործադիր տնօրենն էր, ինչպես նաև Վեսֆարմերս ՍՊԸի տնօրենը։ Խորհրդարան է մտել 1942 թվականի Յորքի նահանգի ընտրություններով, որն Ազգային կուսակցության նախկին առաջնորդ Չարլզ Լաթհամի պաշտոնաթող լինելու արդյունքն էր։

1947 թվականի մարզային ընտրություններից հետո Փերքինսը նշանակվեց Օրենսդրական Ժողովի հանձնաժողովների նախագահ և պաշտոնավարեց մինչև 1953 թվականի ընտրություններ, երբ ՄակԼարթիի կառավարությունը հաղթեց ընտրություններում։ 1950 թվականի ընտրություններին տեղափոխվեց Ռո ընտրատարածք։ 1959 թվականի ընտրություններից հետո Փերքիսնն ընդգրկվեց Դևվիդ Բրանդի նոր նախարարության մեջ որպես Ոստիկանության, Տրանսպորտի, Աշխատանքի և Ֆինանսների նախարար։ Չորս նախարարական պաշտոնները պահանջում էին մեծածավալ ճամփորդություն` ներառյալ միջպետական համաժողովները և հեռագնա աբորիգեն համայնքները։

1938 թվականին Փերքինսն ամուսնացել է Քեթլին Լաֆարի հետ և ունեցել չորս երեխա։ Մահացել է սրտի կաթվածից 1961 թվականի նոյեմբերին Ուեմբլիում գտնվող իր տանը։ Սուրբ Գևորգի եկեղեցում կազմակերպվել է պետական հուղարկավորություն։

## Ծանոթագրություններ

Կատեգորիա:Ավստրալիացի ֆերմերներ
Կատեգորիա:Ավստրալիայի քաղաքական գործիչներ
Կատեգորիա:Սրտամկանի ինֆարկտից մահացածներ
Իգնատիոս Սևլեռնեցի

**Իգնատիոս վարդապետ** (), ինչպես նաև՝ **Իգնատիոս Սևլեռնեցի**, **Իգնատիոս Շնորհալի**, XII դարի հայ աստվածաբան և եկեղեցական գործիչ։

Կենսագրական տվյալները սակավ են։ Ուսուցումն անցել է Կարմիր վանքում, եղել է Սարգիս Շնորհալու, Գրիգոր Պահլավունու և Ներսես Շնորհալու ուսումնակից ընկերը։ Այնուհետև տեղափոխվել է Կիլիկիա, դասավանդել է Սև լեռ վրա գտնվող վանքում։ Իր համադասարանցու պատվերով, այդ ժամանակ արդեն հայոց կաթողիկոս Գրիգոր Պահլավունու, գրել է «Ղուկասի Ավետարանի մեկնությունը»։ Հաղորդագրության համաձայն Կիրակոս Գանձակեցին, Իգնատիոսը սկզբում չէր ուզում ընդունել պատվերը, հիմնվելով փորձի պակասի վրա։ Բայց հետո երազում տեսել է, թե ինչպես մի խումբ հայ վարդապետներ, նստած վառ լուսավոր դռան առջև, թույլ չեն տալիս մտնել այդ դռնով, քանի որ նա հրաժարվել է գրել «Մեկնությունները»։ Երազով ոգևորված, Իգնատիոսը գրել է «Մեկնություններ», ընդ որում նկարագրել է այն ոչ որպես խորը գիտելիքներ և ընդհանուր օգտագործման համար։ Չնայած դրան, աշխատանքը տարբերվում է գեղեցիկ ոճով և հարուստ լեզվով։ Իգնատիոսի «Մեկնությունները» հրատարակվել են 1735 և 1824 թվականներին Պոլսում։ Մեզ հասել է ձեռագրի պատճենը, ստեղծված 1204 թվականին ոմն Գրիգորի կողմից։ Իգնատիոսին վերագրում են նաև «Առաքյալների գործողությունների մեկնություններ» բացատրական աշխատանքը։

## Ծանոթագրություններ

Կատեգորիա:Հայ աստվածաբաններ
Կատեգորիա:Միջնադարյան հայ հոգևորականներ
Կատեգորիա:Հայ առաքելական վարդապետներ
Կատեգորիա:Հայ կրոնական գործիչներ
Կատեգորիա:Հայ գիտնականներ
Համաշխարհային ժառանգության կոմիտե

250px|մինի|Համաշխարհային ժառանգության կոմիտեի լոգո
**Համաշխարհային ժառանգության կոմիտե** , որն ընտրում է ՅՈՒՆԵՍԿՕ-ի համաշխարհային ժառանգության օբյեկտները, ներառյալ Համաշխարհային ժառանգության ցանկը և Վտանգված Համաշխարհային ժառանգության օբյեկտների ցանկը, որը վերահսկում է Համաշխարհային ժառանգության սեփականության պահպանման վիճակը, սահմանում է Համաշխարհային ժառանգության հիմնադրամը և  ինքնիշխան պետությունների պահանջներից ելնելով ֆինանսական աջակցություն է տրամադրում։ Համաշխարհային ժառանգության կոմիտեն բաղկացած է 21 Ինքնիշխան պետություններից , որոնք ընտրվում են մասնակից պետությունների ընդհանուր ժողովի կողմից չորս տարի ժամկետով։

Համաշխարհային ժառանգության կոնվենցիայի համաձայն, կոմիտեի անդամի պաշտոնավարման ժամկետը վեց տարի է, սակայն շատ ինքնիշխան պետություններ կամավոր կերպով նվազեցնում են այն չորս տարի, մյուսներին հնարավորություն տալու համար։ 2005 թվականի 15-րդ Գլխավոր Ասամբլեայում ընտրված բոլոր անդամները կամավոր կերպով որոշեցին պաշտոնավարման իրենց վեց տարին դարձնել չորս տարի։

## Նստաշրջաններ
Համաշխարհային ժառանգության կոմիտեն տարեկան մեկ անգամ հանդիպում է անցկացնում `քննարկելու առկա գոյություն ունեցող համաշխարհային ժառանգության օբյեկտների կառավարումը և ընդունում է թեկնածու առաջարկվող երկրները։

## Անդամներ

## Ծանոթագրություններ

## Արտաքին հղումներ

* UNESCO World Heritage portal
* The World Heritage List

Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:1977 հիմնադրված կազմակերպություններ
Կատեգորիա:Միջազգային մշակութային կազմակերպություններ
Կատեգորիա:Մշակութային ժառանգության հարցերով կազմակերպություններ
Կատեգորիա:Բնապահպանական կազմակերպություններ
Կատեգորիա:ՅՈՒՆԵՍԿՕ-ի պայմանագրեր
Գրեյդի Դիանգանա

**Գրեյդի Դիանգանա** (, ), անգլիացի պրոֆեսիոնալ ֆուտբոլիստ։ Ներկայումս Վեստ Հեմ Յունայթեդից վարձավճարով հանդես է գալիս Վեստ Բրոմվիչ Ալբիոնի կազմում։ Խաղում է աջ վինգերի դիրքում։

## Ակումբային կարիերա
### Վեստ Հեմ Յունայթեդ
Դիանգանան Վեստ Հեմ Յունայթեդի ակադեմիայի սան է։ Իր առաջին պայմանագիրը կնքեց 2016 թվականի մայիսի 14-ին։ 2018 թվականի հունիսի 14-ին նա երկարաձգեց իր պայմանագիրը 2 տարով։ Իր պրոֆեսիոնալ դեբյուտը Դիանգանան նշեց սեպտեմբերի 26-ին՝ Անգլիայի լիգայի գավաթի Մակլսֆիլդ Թաունի դեմ խաղում։ Այս խաղում նա խաղադաշտ դուրս եկավ Վեստ Հեմի մեկնարկային կազմում և դարձավ դուբլի հեղինակ՝ օգնելով իր թիմին հաղթել 8-0 հաշվով։ Առաջին հանդիպումը Պրեմիեր Լիգայում անցկացրեց սեպտեմբերի 29-ին՝ փոխարինելով Ֆելիպե Անդերսոնին Մանչեսթեր Յունայթեդի դեմ խաղում։ Նոյեմբերի 3-ին անգլիացին գոլային փոխանցման հեղինակ դարձավ Բարնլիի դեմ խաղում։ 2019 թվականի հունվարի 18-ին Դիանգանան երկարաձգեց իր պայմանագիրը Վեստ Հեմի հետ մինչև 2025 թվականը։ Իր առաջին մրցաշրջանում նա անցկացրեց 21 հանդիպում՝ դառնալով 2 գոլի և 1 գոլային փոխանցման հեղինակ։

2019 թվականի օգոստոսի 8-ին Դիանգանան 1 տարվա վարձավճարով միացավ Վեստ Բրոմվիչ Ալբիոնին։ Իր դեբյուտը ակումբի կազմում նշեց օգոստոսի 13-ին՝ Անգլիայի լիգայի գավաթի Միլուոլի դեմ խաղում։ Իր առաջին գոլը Չեմպիոնշիպում խփեց օգոստոսի 17-ին՝ դուբլ ձևակերպելով Լուտոն Թաունի դեմ խաղում։ Սեպտեմբերի 22-ին Դիանգանան 2 գոլային փոխանցում տվեց Հադերսֆիլդ Թաունի դեմ խաղում։ Հոկտեմբերի 5-ին անգլիացին գոլի և գոլային փոխանցան հեղինակ դարձավ Կարդիֆ Սիթիի դեմ խաղում։ Նոյեմբերի 4-ին նա 2 գոլային փոխանցում տվեց Ստոկ Սիթիի դեմ խաղում՝ օգնելով Վեստ Բրոմվիչին հաղթել 2-0 հաշվով։

## Միջազգային կարիերա
Դիանգանան ներկայացրել է Անգլիան մինչև 20 տարեկանների երիտասարդական հավաքականում՝ առաջին անգամ Մ20 հավաքական հրավիրվելով 2018 թվականի նոյեմբերին։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 27-ի դրությամբ*

## Ծանոթագրություններ

## Արտաքին հղումներ
* Դիանգանան transfermarkt-ում
* Դիանգանան soccerbase.com-ում
* Դիանգանան WhoScored.com կայքում
* Դիանգանան Վեստ Հեմ Յունայթեդի պաշտոնական կայքում
* Դիանգանան Վեստ Բրոմվիչ Ալբիոնի պաշտոնական կայքում 
* Դիանգանան Պրեմիեր Լիգայի պաշտոնական կայքում
* Դիանգանան ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Լեոնարդո Բալերդի

**Լեոնարդո Բալերդի** (, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Դորտմունդի և Արգենտինայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Բոկա Խունիորս
Բալերդին Բոկա Խունիորսի ակադեմիայի սան է։ Իր պրոֆեսիոնալ դեբյուտը նշեց 2018 թվականի օգոստոսի 27-ին՝ թիմի մեկնարկային կազմում խաղադաշտ դուրս գալով Ատլետիկո Ուրականի դեմ խաղում։ Հաջորդ հանդիպումը անցկացրեց հոկտեմբերի 20-ին՝ Ռոսարիո Սենտրալի դեմ խաղում։ Բոկա Խունիորսի առաջին թիմի կազմում Բալերդին անցկացրեց 5 հանդիպում՝ այս խաղերում ստանալով 2 դեղին քարտ։

### Բորուսիա Դորտմունդ
2019 թվականի հունվարի 14-ին Բալերդին 4.5 տարվա պայմանագիր կնքեց Բորուսիա Դորտմունդի հետ։ Ակումբը նրա համար վճարեց 15 միլիոն եվրո։

## Միջազգային կարիերա
Բալերդին ներկայացրել է Արգենտինան մինչև 20 և մինչև 23 տարեկանների երիտասարդական հավաքականներում։ Արգենտինայի ազգային հավաքական նա առաջին անգամ հրավիրվեց 2019 թվականի օգոստոսի 11-ին՝ Չիլիի և Մեքսիկայի դեմ ընկերական խաղերի համար։ Իր դեբյուտը ազգային հավաքականում նշեց սեպտեմբերի 11-ին՝ փոխարինման մտնելով Մեքսիկայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 19-ի դրությամբ*

### Միջազգային վիճակագրություն
*2019 թվականի նոյեմբերի 19-ի դրությամբ*

## Ծանոթագրություններ

## Արտաքին հղումներ
* Բալերդիի պաշտոնական Տվիտերի էջը
* Բալերդիի պաշտոնական Ինստագրամի էջը
* Բալերդին transfermarkt-ում
* Բալերդին soccerbase.com-ում
* Բալերդին WhoScored.com կայքում
* Բալերդին Բորուսիա Դորտմունդի պաշտոնական կայքում
* Բալերդին Բունդեսլիգայի պաշտոնական կայքում
* Բալերդին ՈՒԵՖԱ-ի պաշտոնական կայքում

Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Մարսելի ֆուտբոլիստներ
Թադեոս Սեբաստացի

**Թադեոս Սեբաստացի** (), XVI դարի հայ գրագիր և բանաստեղծ։

## Կյանք և ստեղծագործություն
Կենսագրական տեղեկությունները շատ քիչ են։ Ծնվել է մոտավորապես 1477 թվականին Սեբաստիայում, եղել է քահանա և հայտնի գրագիր։ Մի շարք ողբ ժանրի պոեմների հեղինակ է, գրված հայրենասիրական ոգով, որոնք, բացի գրական արժեքներից, վաղ Օսմանյան կայսրությունում հետաքրքրություն են ներկայացրել հայերի վիճակի ուսումնասիրության մասին։

Հատկապես կարևոր է 1531 թվականի «Ողբ ի վերայ մանկանց որ գերի տարան ի քաղաքն Ստամպօլ» պոեմը, որը պարունակում է կարևոր տեղեկություններ սուլթան Սելիմ II-ի կառավարության ժամանակ եղած դևշիրմեի մասին, և 1551 թվականի «Տաղ, վասն շարժման Կարմիր Գլխոյն, որ եկեալ այրեաց և աւերեաց զ Հայոց աշխարհս մինչեւ Երզնկան», որը պատմում էր 1514-1555 թվականների թուրք-պարսկական պատերազմի մասին։ Ազդեցություն է ունեցել իր որդու՝ Հովասափի գրական ստեղծագործության վրա։

## Ծանոթագրություններ

Կատեգորիա:Հայ առաքելական քահանաներ
Կատեգորիա:Հայ բանաստեղծներ
Գառնիկ Նանագուլյան

**Գառնիկ Նանագուլյան** (), հայ քաղաքական գործիչ և դիվանագետ։ Եղել է ՀՀ արդյունաբերության և առևտրի նախկին նախարար և ավագ դիվանագետ, ով եղել է Կանադայում Հայաստանի դեսպան, ինչպես նաև Վաշինգտոնում Հայաստանի դեսպանության ղեկավարի տեղակալ։

## Կրթություն և աշխատանքային գործունեություն
* 1960—1970 թվականներին հաճախել է № 132 դպրոցը։ 
* 1970—1975 թվականներին սովորել է Երևանի պետական համալսարանի ֆիզիկայի ֆակուլտետում։
* 1975 թվականից սկսած աշխատել է ռազմա-արդյունաբերական ձեռնարկությունում, միառժամանակ դասավանդել է № 132 դպրոցում։ 
* 1978—1982 թվականներին աշխատել է Հայկական ԽՍՀ-ի Կոմերիտմիության կենտրոնական կոմիտեում, որպես գիտական բաժնի ղեկավար։ 
* 1982—1985 թվականներին սովորել է Մոսկվայի դիվանագիտական ակադեմիայում։
* 1985—1992 թվականներին աշխատել է Հայկական ԽՍՀ-ի արտաքին գործերի նախարարությունում։ 
* 1992—1996 թվականներին եղել է Հայաստանի արտակարգ դեսպանորդը ԱՄՆ-ում։
* 1996 թվականի փետրվարից եղել է Հայաստանի արտակարգ և լիազոր դեսպանը Կանադայում։ 
* 1996—1997 թվականներին եղել է Հայաստանի առևտրի, սպասարկումների և զբոսաշրջիկության նախարար։ 
* 1997—1998 թվականներին եղել է առևտրի և արդյունաբերության նախարար։
* 1998 թվականից հանդիսանում է ՀՕՖ-ի գործադիր տնօրեն։

## Ծանոթագրություններ

Կատեգորիա:Կանադայում Հայաստանի դեսպաններ
Կատեգորիա:Հայ դիվանագետներ
Կատեգորիա:Հայ քաղաքական գործիչներ
Կատեգորիա:Հայաստանի նախարարներ